32004R0926
L 163/105
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 926/2004 НА КОМИСИЯТА
от 26 април 2004 година
относно класирането на определени стоки в Комбинираната номенклатура
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
като има предвид, че:
(1)
За да осигури еднаквото прилагане на Комбинираната номенклатура, която е приложена към Регламент (ЕИО) № 2658/87, е необходимо да се приемат разпоредби относно класирането на стоките, посочени в приложението към настоящия регламент.
(2)
Регламент (ЕИО) № 2658/87 установи общите правила относно тълкуването на Комбинираната номенклатура. Тези правила се прилагат също така към всяка друга номенклатура, която я възпроизвежда, дори и частично, или която прибавя към нея допълнителни подразделения и която е въведена от специална нормативна уредба на Общността с цел прилагането на тарифни или други мерки в рамките на търговския стокообмен.
(3)
Съгласно горепосочените общи правила, стоките, указани в колона 1 на представената в приложението таблица, трябва да бъдат класирани с кодовите номера по Комбинираната номенклатура, посочени в колона 2, въз основа на мотивите за това, посочени в колона 3.
(4)
Необходимо е при спазване на мерките, които са в сила в Общността относно системите за двоен контрол и за предварителен и последващ надзор на вноса на текстилни продукти в Общността, обвързващата тарифната информация, издадена от митническите органи на държавите-членки по отношение на класирането на стоките в Комбинираната номенклатура, и която не отговаря на настоящия регламент, да може да бъде използвана от титуляра за период от шестдесет дни, съгласно разпоредбите на член 12, параграф 6 на Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (2).
(5)
Комитетът по Митническия кодекс не е представил становище в срока, определен от неговия председател,
ПРИЕ НАСТОЯЩИЯ РЕГЛАМЕНТ:
Член 1
Стоката, посочена в колона 1 на таблицата, фигурираща в приложението, се класира в Комбинираната номенклатура с кодовия номер, посочен в колона 2.
Член 2
При спазване на действащите мерки в Общността относно системите на Общността за двоен контрол и за предварителен и последващ надзор на вноса на текстилни продукти в Общността, обвързващата тарифна информация, издадена от митническите органи на държавите-членки, и която не отговаря на настоящия регламент, може да бъде използвана от титуляра, съгласно разпоредбите на член 12, параграф 6 от Регламент (ЕИО) № 2913/92 за период от 60 дни.
Член 3
Настоящият регламент влиза в сила на 20-ия ден след публикуването му Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 26 април 2004 година.